एक भी शब्द कहने से पहले रुकने की जरूरत क्यों है?
‘आ दिपुरुष में 4000 से भी ज्यादा पंक्तियों के संवाद मैंने लिखे, 5 पंक्तियों पर कुछ भावनाएं आहत हुईं। उन सैकड़ों पंक्तियों में जहां श्री राम का यशगान किया, मां सीता के सतीत्व का वर्णन किया, उनके लिए प्रशंसा मिलने की उम्मीद थी, जो पताN. Raghuraman's column - Why there is a need to pause before saying a single word?
‘आदिपुरुष में 4000 से भी ज्यादा पंक्तियों के संवाद मैंने लिखे, 5 पंक्तियों पर कुछ भावनाएं आहत हुईं। उन सैकड़ों पंक्तियों में जहां श्री राम का यशगान किया, मां सीता के सतीत्व का वर्णन किया, उनके लिए प्रशंसा मिलने की उम्मीद थी, जो पता नहीं क्यों मिली नहीं।
मेरे लिए आपकी भावना से बढ़कर और कुछ नहीं। मैं अपने डायलॉग्स के पक्ष में अनगिनत तर्क दे सकता हूं, लेकिन इससे आपकी पीड़ा कम नहीं होगी। मैंने और फिल्म के निर्माता-निर्देशक ने निर्णय लिया है कि आपको आहत करने वाले डायलॉग्स संशोधित करेंगे और इसी सप्ताह फिल्म में शामिल करेंगे।’
फिल्म आदिपुरुष के संवाद लेखक मनोज मुंतशिर ने सोशल मीडिया पर ये बातें कहीं। पर रामानंद सागर की रामायण में मां सीता की भूमिका निभाने वाली दीपिका चिखलिया ने सही ही कहा कि ‘नुकसान हो चुका है। इस तरह की फिल्म सेंसर बोर्ड ने कैसे पास कर दी, इस पर सोचने की जरूरत है।’
शुक्रवार को रिलीज ओम राउत की फिल्म को लेकर बवाल थम नहीं रहा। सोमवार को फिल्म की असली परीक्षा होती हैै, इसमें यह सिर्फ 20 करोड़ ही कमा सकी। यह फिल्म में आपत्तिजनक डायलॉग, भावनाएं आहत करने वाले दृश्य, किरदारों का गलत चित्रण का परिणाम हो सकता है, क्योंकि दर्शकों ने फिल्म के कंटेंट पर नाराजगी व्यक्त की है।
रिलीज़ के बाद फिल्मों में बदलाव होते रहे हैं, इनमें 1957 की ‘प्यासा’ से लेकर हालिया उदाहरण है। पर आदिपुरुष की चौतरफा निंदा हो रही है क्योंकि दर्शकों को लग रहा है कि हमारे आराध्य, जिन्हें हम पूजते हैं-वंदना करते हैं, फिल्म में उनके कहे शब्द बकवास हैं। ‘बाप’ शब्द राह चलता आदमी भी बोलने से डरता है क्योंकि इससे करीबी मित्र भी अपमानित महसूस करता है और यही कारण है कि जब हनुमान (फिल्म में पात्र) ने एेसे शब्द कहे तो लोगों का गुस्सा फूट पड़ा।
मुझे यकीन है कि मुंतशिर इस बात को बखूबी जानते होंगे कि अच्छे कर्म, अच्छी से अच्छी रचनात्मकता एक आपत्तिजनक शब्द से धुल जाती है। इसलिए मुझे आश्चर्य हुआ, जब उन्होंने इस पर निराशा जाहिर की कि तथाकथित ‘3995 पंक्तियों’ के लिए उनकी प्रशंसा नहीं हुई।
निश्चित तौर पर दुनिया इतनी अच्छी या नर्म दिल नहीं, जितना हम सोचते हैं, पर इसका ये मतलब नहीं कि ओछे-कटु शब्द बोलने का लाइसेंस मिल जाए। अगर आपको गुस्सा आ रहा है या दुखी हैं, तो क्षण भर के लिए रुकें, गहरी सांस लें और बोलने से पहले 1 से 10 तक गिनें। शब्द भले तीखे होंगे, लेकिन दिल दुखाने वाले नहीं होंगे, ठीक उसी समय जरूरी प्रभाव पैदा करने के लिए लहजा सुखद होगा।
हैरी पॉटर फिल्म में डंबलडोर के शब्द याद करें- ‘शब्द दुनिया का सबसे बड़ा जादू हैं। ये जख्म भी दे सकते हैं, उन्हें भर भी सकते हैं...’ जब आप बोलते हैं या शब्द चुनते हैं तो लहजा कैसा होना चाहिए? क्या ये काटते हुए लगते हैं? या सुनकर प्रेम-उदारता के साथ जख्म भरने वाला अहसास होता है।
कोई काम कराना चाहते हैं तो चिल्लाने की आदत नहीं होनी चाहिए। एक श्रोता के साथ समर्पण उस चरवाहे के जैसा है, जो मेमनों से प्यार से बात करता है, जो चिल्लाने पर भी बात नहीं मानते। मैंने अमिताभ बच्चन, स्वर्गीय दिलीप कुमार, पूर्व प्रधानमंत्री स्वर्गीय अटल विहारी बाजपेयी समेत कई शीर्ष की हस्तियों से कई मौकों पर बात की है। वो बातचीतें मीठी यादों के रूप में न सिर्फ जेहन में रहीं बल्कि इन उत्सुक पाठकों ने हमेशा मेरे संग्रह में नए शब्द जोड़े।
फंडा यह है कि बातचीत हमेशा गरिमापूर्ण बनाइए, इसमें खट्‌टे-मीठे (पढ़ें टोन) का सही अनुपात रखिए, जो सुनने वाले के दिमाग में अलग-सबसे यादगार स्वाद छोड़ जाए, फिल्म से भी यही अपेक्षा है।